Om flexafregning er en fordel for dig afhænger af, hvornår du bruger dine strømkrævende apperater. Og ikke mindst, om du er villig til at flytte dit elforbrug.
Hvis du bruger mest strøm i de timer, hvor strømmen er dyr, vil prisen på flexafregnet el blive høj. F.eks. i det såkaldte kogepunkt fra kl. 17-21, hvor elprisen typisk er høj. Men sætter du dig løbende ind i, hvornår på døgnet el er billig, og bruger strømmen i de timer, så vil flexafregnede elpriser typisk være en fordel for dig.